ၸၼ်ႉၸွမ်ပရိယတ်တိသႃႇသၼႃၸိုင်ႈမိူင်း (ဝဵင်းတႃႈၵုင်ႈ)

ၸၼ်ႉၸွမ်ပရိယတ်တိသႃသၼႃၸိုင်ႈမိူင်း (ဝဵင်းတႃႈၵုင်ႈ) (ၼႆႉ ပဵၼ်ၸၼ်ႉၸွမ်ၸၢဝ်းပုတ်ႉထၽႃႇသႃႇလင်ၼိုင်ႈ ဢၼ်မီးယူႇတီႈ ဝဵင်းတႃႈၵုင်ႈ ၼၼ်ႉယဝ်ႉ။ ၸၼ်ႉၸွမ်လင်ၼႆႉ ပူင်သွၼ်ပၼ် ပိတၵၢတ်ႈ ၽၢႆႇၿႃလိ၊ ၽၢႆႇမၢၼ်ႈ လႄႈ ဢိင်းၵလဵတ်ႈ တီႈၸဝ်ႈရႁၢၼ်းသင်ႇၶႃႇၶဝ်ၸဝ်ႈ တွၼ်ႈတႃႇပွင်ၵၢၼ်သႃႇသၼႃႇ ၼၼ်ႉယဝ်ႉ။ ဢၼ်လႆႈတႄႇတင်ႈမႃး ၸၼ်ႉၸွမ်လုၵ်ႈၼႆႉ မိူဝ်ႈပီ 1986 ၼီႈ၊ လိူၼ် June 26 ဝၼ်းၼၼ်ႉယဝ်ႉ။ 

တီႈၸၼ်ႉၸွမ်ၼႆႉ ၼွပ်ႈပၼ်ၸုမ်ႈၶူး မိူၼ်ၼင်ႇ
သႃသၼတၵ်ၵသီလꩪမ်မႃၸရိယ (B.A Buddhism)၊ 
သႃသၼတၵ်ၵသီလမႁႃꩪမ်မႃၸရိယ(M.A Buddhism)၊ 
သႃသၼတၵ်ၵသီလꩪမ်မပႃရၷူ (PhD) ၸိူဝ်းၼႆႉယဝ်ႉ။ 

မိူဝ်ႈပီ 2018 ၼၼ်ႉ လႆႈၼွပ်ႈပၼ်ၸုမ်ႈၶူး တီႈ ၸဝ်ႈရႁၢၼ်းၸၢဝ်းပုတ်ႉၶဝ် 128 ၸုမ်ႈၶူးယူႇယဝ်ႉ။ သင်ႇၶႃႇၸဝ်ႈ ၸိူဝ်းဢၼ်ၶႂ်ႈၶိုၼ်ႈႁဵၼ်းသွၼ်ဢဝ်ပၢႆးပၺ်ၺႃႇတီႈ ၸၼ်ႉၸွမ်ၼႆႉၸိုင် 
တီႈဢႄႇသုတ်း ဢႃႇယု တေဢမ်ႇလႆႈလိူဝ် (30) ပီ၊ ဝႃႇ (10) ဝႃႇ၊ 
ႁၢင်ႈၽၢင်တေလႆႈတဵမ်ထူၼ်ႈသေဢမ်ႇၵႃး 
တေလႆႈၸူပ်းယဝ်ႉၸၼ်ႉ မိူၼ်ၼင်ႇၸၼ်ႉလူင် (ပထမကြီး)၊ ၸဝ်ႈၶူး ꩪမ်မႃၸရိယ၊ သၵျသီႁ၊ ၸေတီယင်ၷꧣ ၸဵမ်ၸိူဝ်းၼႆႉၵွၼ်ႇ ၸင်ႇတေႁပ်ႉ တွပ်ႇလိၵ်ႈ တႃႇၶဝ်ႈၸၼ်ႉၸွမ်ၼႆယူႇယဝ်ႉ။

သင်ႇၶႃႈၸဝ်ႈ ၸိူဝ်းၶႂ်ႈၶိုၼ်ႈ ၸၼ်ႉ သႃသၼတၵ်ၵသီလမႁႃꩪမ်မႃၸရိယ ၼၼ်ႉၸမ်ႉ
ဢႃႇယု တေဢမ်ႇလႆႈလိူဝ် (35) ပီ၊ ဝႃႇ (15) ဝႃႇ၊ 
လိူဝ်သေၼၼ်ႉ တေလႆႈၸူပ်းယဝ်ႉၸၼ်ႉ ၸဝ်ႈၶူး ꩪမ်မႃၸရိယ၊ သၵျသီႁ၊ ၸေတီယင်ၷꧣ ၸိူဝ်းၼႆႉ သေဢၼ်ဢၼ်ဝႆႉၵွၼ်ႇယဝ်ႉ။ ဝၢႆးသေၵၢၼ်ႁဵၼ်းယဝ်ႉတူဝ်ႈလီငၢမ်းၼၼ်ႉ လုၵ်ႈႁဵၼ်းၵူႈၸဝ်ႈ တေလႆႈၵႂႃႇပွင်ၵၢၼ်သႃႇသၼႃႇ သၼ်လွႆ (ဢွင်ႈတီႈသႃႇသၼႃႇပႆႇႁိူဝ်ႈႁိူင်းႁႅင်း) ၶၢဝ်းတၢင်း (2) ပီမႃးယဝ်ႉၵွၼ်ႇ ၸင်ႇတေၼွပ်ႈပၼ်ၸုမ်ႈၶူးၼႆယဝ်ႉ။

ၽိုၼ်ဢိင်

ပိူင်ထၢၼ်ႈ:ၸၼ်ႉၸွမ်ၼႂ်းၸႄႈတိူင်းတႃႈၵုင်ႈ
ပိူင်ထၢၼ်ႈ:သႃႇသၼႃႇပုတ်ႉထ တီႈမိူင်းမျၢၼ်ႇမႃႇ